CELEX: 62011CA0350
Language: hu
Date: 2013-07-04 00:00:00
Title: C-350/11. sz. ügy: A Bíróság (első tanács) 2013. július 4-i ítélete (a Rechtbank van eerste aanleg te Antwerpen (Belgium) előzetes döntéshozatal iránti kérelme) — Argenta Spaarbank NV kontra Belgische Staat (Adójogszabályok — Társasági adó — Kockázati tőkéhez kapcsolódó levonás — Fiktív kamat — A kettős adóztatás elkerüléséről szóló egyezmény értelmében adómentes jövedelmet termelő, külföldön állandó telephellyel rendelkező társaság tekintetében levonható összeg csökkentése)

24.8.2013   
            
            
               HU
            
            
               Az Európai Unió Hivatalos Lapja
            
            
               C 245/3
            
         A Bíróság (első tanács) 2013. július 4-i ítélete (a Rechtbank van eerste aanleg te Antwerpen (Belgium) előzetes döntéshozatal iránti kérelme) — Argenta Spaarbank NV kontra Belgische Staat
   (C-350/11. sz. ügy) (1)
   
   (Adójogszabályok - Társasági adó - Kockázati tőkéhez kapcsolódó levonás - Fiktív kamat - A kettős adóztatás elkerüléséről szóló egyezmény értelmében adómentes jövedelmet termelő, külföldön állandó telephellyel rendelkező társaság tekintetében levonható összeg csökkentése)
   2013/C 245/04
   Az eljárás nyelve: holland
   
      A kérdést előterjesztő bíróság
   
   Rechtbank van eerste aanleg te Antwerpen
   
      Az alapeljárás felei
   
   
      Felperes: Argenta Spaarbank NV
   
      Alperes: Belgische Staat
   
      Tárgy
   
   Előzetes döntéshozatal iránti kérelem — Rechtbank van eerste aanleg te Antwerpen — Az EUMSZ 49. cikk értelmezése — Adójogi szabályozás — Társasági adó — Kockázati tőkéhez kapcsolódó levonás — A levonható összeg csökkentése azon társaságok esetén, amelyek külföldön a kettős adóztatás elkerüléséről szóló egyezmények értelmében mentességet élvező jövedelmet hozó telephellyel rendelkeznek
   
      Rendelkező rész
   
   Az EUMSZ 49. cikket úgy kell értelmezni, hogy azzal ellentétes az olyan nemzeti szabályozás, amely szerint a valamely tagállamban teljes körű adókötelezettséggel rendelkező társaságnak nyújtott adólevonás kiszámításához nem veszik figyelembe a másik tagállamában található állandó telephelye aktíváinak nettó könyv szerinti értékét, ha az említett állandó telephely nyeresége a kettős adóztatás elkerüléséről szóló egyezmény értelmében nem adóköteles az előbbi tagállamban, míg az előbbi tagállam területén fekvő állandó telephely aktíváit e tekintetben figyelembe veszik.
   
      (1)  HL C 282., 2011.9.24.